
Agenţia de Transplant cu statut de persoană juridică, subordonată Ministerului Sănătăţii a fost creată în scopul realizării politicii statului in domeniul transplantului de organe, ţesuturi si celule umane, în conformitate cu prevederile  Legii nr. 42-XVI din 06.03.2008 privind transplantul de organe, ţesuturi şi celule umane şi Hotărîrii Guvernului nr.386 din 14.05.2010 cu privire la instituirea Agenţiei de Transplant.
Conform Planului de activitate al Agenției de Transplant pentru anul 2011, aprobat de Ministerul Sănătăţii, au fost trasate mai multe scopuri şi obiective. Scopurile de bază au fost :
1.     Elaborarea si propunerea spre aprobare Ministerului Sănătăţii  a actelor normative prevăzute de Legea nr. 42-XVI din 06.03.2008 privind transplantul de organe, ţesuturi şi celule umane şi Regulamentul privind organizarea si funcționarea Agenției de Transplant, aprobat prin Hotărîrea Guvernului nr. 386 din 14.05.2010 cu privire la instituirea Agenţiei de Transplant;
2.     Organizarea şi supravegherea pe întreg teritoriul R. Moldova a activităților de transplant de organe, țesuturi si celule umane.
Reieşind din scopurile propuse Agenţia a fost canalizată în activitatea sa în atingerea următoarelor obiective:
1.     Evaluarea situației actuale in R. Moldova in domeniul transplantului de organe, celule si țesuturi umane;
2.     Sensibilizarea opiniei medicale si publice in vederea demarării transplantului de organe, țesuturi si celule umane;
3.     Colaborarea internaționala cu agențiile de transplant din tarile vecine si Europa Occidentala;
 
Pe parcursul anului 2011 Agenţia de Transplant şi-a canalizat activitatea reieşind din funcțiile sale de bază şi anume:
1)    organizarea şi coordonarea activităţii de prelevare, transport şi alocare de grefoane pentru transplantul de organe pe teritoriul Republicii Moldova;
2)    organizarea şi coordonarea activităţii de prelevare, preparare, conservare, validare, alocare, stocare şi transport pentru transplantul de ţesuturi şi celule umane cu utilizare terapeutică pe teritoriul Republicii Moldova;
3)    evaluarea şi monitorizarea implementării prevederilor actelor normative în vederea îndeplinirii atribuţiilor specifice, aprobate de Ministerul Sănătăţii.
Printre activităţile  Agenţiei în decursul anului 2011 se numără şi promovarea activităţilor de donare şi transplant de organe, ţesuturi şi celule umane, conform directivelor şi recomandărilor Uniunii Europene, cooperarea cu instituţiile similare internaţionale, supravegherea şi coordonarea fiecărei acţiuni de prelevare şi transplant de organe, ţesuturi şi celule umane, organizarea şi transportarea de organe, ţesuturi şi celule, la nivel naţional şi internaţional.
În obligaţiunea directă a Agenţiei intră şi prezentarea spre autorizare a unităţilor sanitare, ce pot desfăşura activitatea de prelevare şi/sau transplant de organe, ţesuturi sau celule umane cu supravegherea activităţii lor în acest domeniu, precum şi băncile de ţesuturi umane şi/sau celule. Pe parcursul anului 2011 au fost autorizate 7 instituţii medico-sanitare publice pentru diverse activităţi în domeniul transplantului.
O bună parte a activităţilor Agenţiei sunt focusate la înfiinţarea şi gestionarea Registrului Naţional de Transplant, prin care se va asigura monitorizarea continuă a activităţii de transplant, precum şi alocarea grefoanelor umane după regulile stabilite. Pe parcursul anului 2011 a fost creat Registrul Pacienţilor Dializaţi, care va servi ca bază pentru crearea Listei de aşteptare pentru transplantul renal.
Realizarea strategiilor, obiectivelor şi acţiunilor prevăzute în domeniul vizat va reduce mortalitatea în cazul pacienţilor cu insuficienţă de organe, va îmbunătăţi calitatea vieţii iar în anumite cazuri (exemplu transplant renal) va aduce la micşorarea costurilor de tratament a pacientului aflat în stare terminală. Acest obiectiv este inclus şi în proiectul Programului naţional pentru transplant pentru anii 2012-2016.
Către anul 2013 -2014 se preconizează atingerea următorilor indicatori:
1)     Asigurarea accesului populaţiei la transplantul de organe, ţesuturi şi celule umane.
2)     Managementul Registrului Naţional de Transplant.
3)     Consolidarea capacităţilor şi asigurarea accesului la tratament gratuit post-transplant.
4)     Asigurarea accesului populaţiei la programele educaţionale şi informaţionale.
 
II. ACTIVITATEA MANAGERIALĂ
Conform Hotărârii Guvernului nr. 386 din 14.05.2010 cu privire la instituirea Agenţiei de Transplant sa stabilit efectivul-limită al Agenţiei de Transplant în număr de 15,5 unităţi. Conform schemei de încadrare aprobate de către Ministerul Sănătăţii pentru anul 2011 au fost stabilite 12,25 unităţi din care 5,75 personal medical cu studii superioare, 2 unităţi cu studii medicale medii şi 4,5 unităţi alt personal (contabil şef, jurist, inspector resurse umane, şofer, derdicătoare). Structura schemei de încadrare a fost formată din:
1.     Conducerea Agenţiei – 2 unităţi
2.     Direcţia transplantologie – 3,25 unităţi
3.     Serviciul Registrul donatorilor de organe – 2,5 unităţi
4.     Serviciul operativ-administrativ – 1,5 unităţi
5.     Serviciul economico-financiar – 3 unităţi
În cadrul agenţiei activează 6 salariaţi de bază şi 6 prin cumul extern. În total activează 4 persoane cu studii medicale superioare şi un specialist cu studii superioare în biologie cu specializare primară în medicina de laborator, din ele 3 deţin categoria superioară în specialitate, iar un salariat prima categorie de calificare. Din personalul medical cu studii medii la 01.01.2011 activează un singur salariat deţinător al categoriei superioare de calificare în specialitate. Prin cumul extern sunt încadraţi 5 specialişti cu studii superioare din care 2 deţin categoria superioară de calificare.
Conform schemei de încadrare din 12,25 unităţi 10,25 sunt ocupate, inclusiv 6,75 personal cu studii superioare, 1,5 unităţi personal cu studii medii şi 2 unităţi alt personal, iar 2 unităţi sunt vacante.
Pe parcursul  perioadei menţionate angajaţii Agenţiei au urmat mai multe de cursuri de formare continuă în domeniul transplantologiei. Preponderent instruirile au urmat în instituţii analoge de peste hotare (Franţa, Spania, Cehia, Belarus). Conform planului aprobat pentru anul 2011 2 angajaţi ai Agenţiei au efectuat cursuri de  formare profesională continuă în cadrul USMF „Nicolae Testemiţanu” în domeniul sănătăţii publice.
Pe parcursul anului 2011 colaboratorii Agenției de Transplant împreună cu Ministerul Sănătății au participat la elaborarea mecanismelor de reglementare pentru implementarea transplantului de organe, ţesuturi şi celule umane în Republica Moldova cum ar fi:
     Ordinul nr. 234 din 24.03.2011 privind organizarea şi desfăşurarea activităţii de prelevare şi transplant de ţesuturi, organe şi celule de origine umană. În acest ordin este stipulată şi procedura de autorizare a instituţiilor medico-sanitare publice.
     Conform ordinului nr. 527 din 27.06.2011 cu privire la autorizarea instituţiilor medico-sanitare pentru activităţi de prelevare şi transplant de organe, ţesuturi şi celule de origine umană au fost autorizate 7 instituţii medicale: IMSP Spitalul Clinic Republican, IMSP Centru Naţional științifico-practic de Medicină Urgentă, IMSP Institutul de Neurologie şi Neurochirurgie, IMSP Institutul Oncologic, IMSP Spitalul Clinic Municipal „ Sfânta Treime”, IMSP Spitalul Clinic de Traumatologie şi Ortopedie, IMSP Centrul de Medicină Legală.
     În cadrul IMSP SCTO a fost autorizat Laboratorul de prelevare şi conservare a ţesuturilor, pe baza cărora prin ordin intern a SCTO a fost instituită Bancă de Ţesuturi şi Celule umane pe 17.10.2011.
     A fost aprobat ordinul nr. 493 din 16.06.2011 privind întocmirea Listelor de aşteptare pentru transplantul renal, hepatic şi cardiac.
     În cadrul grupului de lucru constituit de Ministerul Sănătăţii Agenţia a participat la  evaluarea Criteriilor specifice privind confirmarea decesului potențialului donator cu schimbări ireversibile in centrele vitale ele creierului, care a fost aprobat prin  ordinul MS nr.260 din 05.04.11 Cu privire la aprobarea Protocolului clinic standardizat “Moartea Cerebrala”.
     Au fost elaborate fişa de post şi regulamentul  coordonatorului de transplant.  Fişele de post a coordonatorilor de transplant au fost aprobate prin ordin intern în următoarele IMSP autorizate: SCR, INN, SCTO, CNŞPMU, CML. La momentul actual Fişa de post nu este aprobată în IO, SCM “Sfânta Treime”.
     A fost elaborat proiectul Listei documentelor pentru prezentare către Comisia independentă de avizare pentru donarea de organe, ţesuturi şi celule umane da la donator în viaţă în scopul efectuării transplantului, care a fost aprobat prin Ordin MS nr.885 din 18.11.2011 Cu privire la aprobarea documentelor pentru Comisia independent de avizare pentru acceptul sau refuzul prelevării de organe, ţesuturi sau celule de donator în viaţă.
     De către Comisia independentă de avizare au fost autorizate primele două perechi donator-recipient.
     Pe 6 decembrie 2011 a fost reluat transplantul renal cu efectuarea primei intervenţii chirurgicale de la donator în viaţă.
Au fost analizate tarifele la serviciile de prelevare de organe, ţesuturi şi celule care au fost înaintate Ministerului Sănătății pentru evaluare și aprobare.
La finele anului a fost iniţiată compania de promovare la nivel naţional a activităţilor de transplant de organe, ţesuturi şi celule cu genericul „Speranţă pentru viaţă” dedicată zilei de 22 octombrie – Ziua internaţională a donării de organe.
S-a organizat licitaţia pentru elaborarea SIA „TRANSPLANT” şi s-a început activitatea de creare a sistemului informatizat „TRANSPLANT”.
Agenţia de Transplant a organizat licitaţia în vederea procurării echipamentului pentru detectarea morţii cerebrale şi echipării IMSP Spitalul Municipal „Sfânta Treime” şi IMSP Institutul de Neurologie şi Neurochirurgie cu echipament necesar.
S-a creat design-ul şi s-a actualizat interfața la pagina WEB al Agenţiei de Transplant.
În conformitate cu prevederile  Legii nr. 42-XVI din 06.03.2008 privind transplantul de organe, ţesuturi şi celule umane şi Hotărîrii Guvernului nr.386 din 14.05.2010 Agenţia de Transplant a elaborat şi prezentat Ministerului Sănătăţii proiectul Programului naţional în transplant pentru anii 2012-2016.
 
 
 
III. ACTIVITATEA ÎN DOMENIUL RELAŢIILOR  NAŢIONALE  ŞI  INTERNAŢIONALE
Cu scopul pregătirii coordonatorilor de transplant, a personalului implicat în activităţi de prelevare şi transplant de organe, ţesuturi şi celule de origine umană au fost organizate mai multe activităţi pe parcursul anului 2011. În acest cadru Agenţia de Transplant a organizat următoarele activităţi:
       07-11 martie 2011, Madrid, Spania - Vizita de studii (TAIEX INT MARKT IND/STUD 43847) cu privire la dispoziţiile Directivei 2010/45/EU privind standardele de calitate şi securitate referitoare la organele umane destinate transplantului. Participanţi – Igor Codreanu, director, Agenţia de Transplant; Sergiu Gaibu, şef Direcţie Transplantologie, Agenţia de Transplant; Andrei Uncuţa, vicedirector, IMSP Institutul de Neurologie şi Neurochirurgie.
       11-15 aprilie 2011, Chişinău, R. Moldova - Misiunea experţilor: Dr.Rosana – Maria – Cristina Turcu, Coordonator de transplant, Agenţia Naţională de Transplant, România, Dr. Martine Lassalle ép Chatelut, responsabil de Bancă de ţesuturi din Tuluz, Agenţia de Biomedicină, Franţa, privind instituirea primei Bănci de Ţesuturi în R. Moldova (TAIEX INT MARKT IND/EXP 44930). Scopul principal al misiunii experţilor - oferirea asistenţei pentru instituirea primei Bănci de Ţesuturi în R. Moldova în conformitate cu dispoziţiile Directivelor UE 2004/23/CE, 2006/17/CE şi 2006/86 / CE.
       La 1-2 iulie 2011, Chişinău, R. Moldova desfăşurarea Atelierului de lucru regional cu tematica „Dezvoltarea activităţilor în domeniul donării şi transplantării de organe, țesuturi şi celule. Cooperarea dintre ţările bazinului Mării Negre”.
       La 25-28 octombrie, 17 noiembrie 2011, Chişinău, R. Moldova a fost desfăşurat Atelierul de lucru cu participarea expertului Consiliului Europei Anna Pavlou, Sidley Austin LLP, UNDP, Brussel, Belgia. Obiectivul principal - informarea participanţilor cu privire la structura şi activitatea Uniunii Europene, modalităţi de dezvoltare a relaţiilor UE–R. Moldova, precum şi transpunerea şi implementarea a Directivelor UE 2004/23/CE, 2006/17/CE, 2006/86/CE şi 2010/45/UE.
       La 6-7 decembrie 2011, Chişinău, R. Moldova a fost organizată misiunea experţilor Agenţiei de Biomedicină, Franţa: Beatrice Senemaud, Departamentul Relaţii Internaţionale, şi Cristian Lamotte, vice-director regiunii Grand Ouest privind activităţile de coordonare în domeniul transplantului. Scopul principal al misiunii experţilor - informarea colaboratorilor Agenţiei de Transplant, IMSP Spitalul Clinic Municipal „Sfânta Treime”, IMSP Institutul de Neurologie şi Neurochirurgie, SCTO Bancă de Ţesuturi privind organizarea activităţii coordonatorului de transplant.
Colaborare internaţională
        În aprilie 2011 a fost semnat la Paris acordul de colaborare între Agenţia de Transplant din Moldova şi Agenţia de Biomedicină din Franţa.
        În cadrul colaborării internaţionale au fost organizate două vizite a coordonatorilor de transplant din Republica Moldova în oraşul Nantes, Franţa. Scopul vizitelor a fost formarea coordonatorilor în vederea începerii activităţilor în transplant.
Participarea în proiecte internaţionale
        Pe 4 martie 2011, în cadrul şedinţei Comitetului Interministerial pentru Planificare Strategică, a fost aprobat proiectul - suport Agenţiei de Transplant, care a fost propus Delegaţiei Uniunii Europene spre finanţare. 
        S-a completat cererea de proiect pentru participarea în concursul programului internaţional anunţat de guvernul Japoniei - PROGRAMA KUSANONE.
        A fost elaborat şi prezentat proiectul TICA vizând perfecţionarea activităţii în domeniul transplantării organelor şi ţesuturilor în Republica Moldova Proiect în cadrul concursului internaţional anunţat de guvernul Turciei.

În conformitate cu prevederile Legii bugetului de stat pe anul 2011 și conform particularităților  stipulate  în circulara  Ministerului Sănătății, volumul total de cheltuieli preconizate pentru Agenția de Transplant pe anul 2011 la cheltuielile de bază tipul 121 „Alte instituţii şi acţiuni de ocrotire a sănătăţii”, programul 80.02 „Intervenţii prioritare în sănătatea publică” a constituit 1313,7 mii lei cu următoarea repartizare pe categoriile economice:
[image: *]    cheltuieli de personal – 541,7 mii lei;
[image: *]    cheltuieli curente – 474,0 mii lei;
[image: *]    cheltuieli capitale - 298,0 mii lei.
A fost elaborat planul de finanţare în baza unui sistem unic de clasificaţie bugetară cu repartizarea lunară a alocaţiilor aprobate, care a permis deschiderea contului trezorerial şi efectuarea cheltuielilor de către Agenţie. Pentru executarea mai eficientă a bugetului instituţiei pe parcursul anului s-au efectuat următoarele modificări la planul secundar de finanțare:
[image: *]    micșorarea art.113.03 ”Plata mărfurilor și serviciilor” cu 18,1 mii lei;
[image: *]    majorarea art.114.02
[image: *]    „Deplasări peste hotare” cu [image: http://server-pc/rapoarte/raport_2011.files/image020.gif]3,7 mii lei;
[image: *]    majorarea art. 242.00 ”Procurarea mijloacelor fixe” cu 574,7 mii lei.
Executarea planului de finanțare pe toate categoriile de cheltuieli față de planul precizat  pe anul 2011 este în volumul 97,3%
 
 
 
 
 
[image: http://server-pc/rapoarte/raport_2011.files/image021.gif]CHELTUIELI DE PERSONAL
În conformitate cu limitele de personal pe anul 2011 de către Ministerul Sănătății a fost aprobată schema de încadrare a Agenției de Transplant în număr de 12,25 unităţi cu fondul lunar de salarizare în sumă de 13007,50 lei. La sfîrşitul perioadei de raportare sunt ocupate 10,25 unităţi (respectiv 2 unităţi - vacante), și anume:
	 
	Unități aprobate
	Unități ocupate
	Unități vacante
	Funcțiile vacante

	[image: *]                            Conducerea
	2
	2
	-
	 

	[image: *]                            Direcția Transplantologie
	3,25
	2,75
	0,5
	medic

	[image: *]                            Serviciul Registru Donatorilor de Organe
	2,5
	2,5
	-
	-

	[image: *]                            Serviciul Operativ-Administrativ
	1,5
	1
	0,5
	Inginer
programist

	[image: *]                            Serviciul Economico-Financiar
	3
	2
	1
	jurist

	Total
	12,25
	10,25
	2
	 


 
Începînd cu 01 iunie 2011, au fost majorate salariile tarifare în conformitate cu prevederile Hotărîrii Guvernului nr.428 din 13.06.2011 pentru personalul specificat în anexele nr.1-15 la prezenta hotărîre.
Majorarea categoriilor de salarizare pentru personalul medical
[image: http://server-pc/rapoarte/raport_2011.files/image022.gif]și alte categorii de personal în cadrul Agenției de Transplant
 
	Categoria
de salarizare
	Funcții
	Pînă la
01.06.11
	De la
01.06.11

	2
	Derdicătoare
	610
	710

	10
	Inspector resurse umane
	760
	795

	13
	Jurist, asistent medical
	820
	855

	14
	Economist
	840
	875

	15
	Medici (vechimea 2-10 ani)
	870
	900

	16
	Contabil-șef
	900
	930

	17
	Medici (vechimea 10-15 ani)
	950
	970

	18
	Medici (vechimea peste 15 ani)
	1000
	1020


Pe parcursul anului 2011 au fost realizate următoarele rapoarte privind numărul de unități și cîștigurile salariale ale personalului Agenției de Transplant:
	Forma 8 ”Statele și efectivul de personal din instituțiile publice în sectorul bugetar”
	Ministerul Finanțelor
	lunar

	Raport ”Munca 1/ Cîștigurile salariale”
	Biroul Național de Statistică
	lunar

	Raport  nr. 53-m "Cîştigurile salariale ale personalului specificate pe funcţii"
	Biroul Național de Statistică
	octombrie

	Raport 4-BASS ”Calcularea contribuțiilor de asigurări sociale de stat obligatoriu”
	Casa Națională de Asigurări Sociale
	trimestrial

	Raport  MED 08”Calcularea primelor de asigurare obligatorie de asistenţă medicală”
	Serviciul Fiscal de Stat
	 
trimestrial

	Forma IAL09  ”Nota  de  informare privind salariul şi alte plăţi efectuate de catre patron in folosul angajaţilor şi privind impozitul pe venit reţinut din aceste plaţi ”
	 
Serviciul Fiscal de Stat
	 
decembrie

	Raport  IRV 09–”Darea de seama privind suma venitului  achitat şi impozitul pe venit reţinut din acesta”
	 
Serviciul Fiscal de Stat
	 
lunar


 
 
 
 
 
 
 
 
 
 
 
 
 
CHELTUIELI CURENTE ŞI CAPITALE
În conformitate cu regulamentul achiziţiilor publice de valoare mică, aprobat de Guvern, pe parcursul anului au fost încheiate contracte de mică valoare de bunuri şi servicii cu mai mulţi operatori economici pentru asigurarea Agenţiei cu serviciile de telefonie, internet, rechizite de birou, mărfuri gospodăreşti etc.
	Denumirea serviciilor/bunuri
	Volumul cheltuielilor, mii lei

	    Servicii de telefonie fixă și mobilă
	11,5

	    Servicii internet
	7,2

	    Servicii comunale
	31,2

	    Achiziționarea rechizitelor de birou și mărfurilor de uz gospodăresc
	37,4

	    Reparații curente
	12,0

	    Achiziționarea și întreținerea softurilor
	12,9

	    Întreținerea paginei WEB, etc.
	7,1


[image: http://server-pc/rapoarte/raport_2011.files/image023.gif]Au fost petrecute 2 proceduri de achiziţie publică prin cererea ofertelor de preţuri și 2 proceduri prin licitație publică în urma căreia au fost încheiate contracte de achiziţii cu operatorii economici  pentru:
[image: *]   servicii publicitare pentru promovarea activităţii de transplant de organe şi profilaxia traficului ilicit de organe, ţesuturi şi celule umane;
[image: *]   dotarea Agenţiei cu servere, UPS-uri, echipamentul tehnic, switch;
[image: *]   achiziționarea și implementarea serviciului informațional automatizat ”TRANSPLANT”;
[image: *]   achiziționarea utilajului medical.
Pe parcursul anului 2011 specialiști din cadrul Agenției au trecut cursurile de perfecționare, prevăzute în Programul formării profesionale continue a medicilor și farmaciștilor pentru anul 2011, aprobat de Ministerul Sănătății, cu suportarea cheltuielilor în volum de 100% de către Agenție.
În anul 2011 au fost deplasaţi lucrătorii Agenţiei de Transplant în  Belorus, Macedonia, Argentina, Franţa pentru a efectua un schimb de experienţă şi colaborare cu organizaţii similare din aceste ţări. Cheltuielile  aferente deplasări au fost acoperite parțial din sursele Agenției (în volum de 70,3 mii lei) și din contul altor organizații.
La situaţia din 31 decembrie 2011 la balanţa Agenţiei se află mijloace fixe în valoarea de 300,5 mii lei, dintre care:
 
[image: *]   maşini şi utilaje – 111,4 mii lei;
[image: *]   mijloace de transport – 139,7 mii lei;
[image: *]   alte mijloace fixe – 49,4 mii lei.
Conform raportului privind circulaţia valorilor materiale la situaţia din 31 decembrie 2011 la balanţa Agenţiei sunt  înregistrate  materiale și obiecte de mică valoare şi scurtă durată în valoare de 162,8 mii lei, dintre care 161,9 mii lei la buget şi 0,9 mii lei la mijloace speciale.

